- Der er risiko for den kraftigste vind i halvandet år,  lyder det fra meteorolog hos TV2 Vejret Jonas Damsbo. Der er storm vej til Nordjylland, og det kan betyde vindstød af orkanstyrke. Vinden vil kulminere i det nordjyske sidst eftermiddagen onsdag og ud på aftenen i torsdag. I den forbindelse har DMI udsendt en såkaldt kategori 1-vejrvarsel , som kan følges her . Med risikoen for storm og orkanstyrke forudser Jonas Damsbo også trafikale problemer og restriktioner på eksempelvis Storebæltsbroen. - Vindfølsomme køretøjer frarådes højst sandsynligt, ligesom der vil være krav om nedsat hastighed, siger Jonas Damsbo, der dog tilføjer, at broen undgår de allerkraftigste vindstød. 14 huse flyttet Med udsigt til en regulær efterårsstorm har der torsdag været travlhed på stranden i Blokhus. Et transportfirma har været i gang med at fjerne 14 hvide badehuse for at undgå skader. -  I år har vi været på forkant og kontaktet ejerne, og de fleste sagde ja med det samme. Sidste år og forrige år var det jo helt slemt, og de sejlede rundt, siger Paw Holst Hansen, der er chauffør hos LL Entreprenør. Årsagen til den vind, regn og rusk, som rammer Nordjylland skal findes i en koldfront , der natten til torsdag trækker ind over Nordvestjylland, ifølge DMI . Badehusene er tidligere blevet ødelagte af kraftig vind - som i 2018, hvor stormen Johannes ramte vestkysten:

Opsummering:
Efterårets første storm er på vej, hvilket man forbereder sig på i Blokhus.